विजय शंकर की गेंदबाजी का कमाल तो कई बार दिखा है लेकिन बल्लेबाजी का धमाल अब तक फैंस ने नहीं देखा था। यहां उन पर दबाव जरूर था लेकिन एक अच्छे ऑलराउंडर होने का सबूत देने का ये अच्छा मौका था। विजय शंकर ने इस मौके का जमकर फायदा उठाया। दिल्ली के सामने एक बहुत चुनौतीपूर्ण स्थिति आ चुकी थी जब उन्हें आखिरी दो ओवरों में जीत के लिए 49 रन चाहिए थे। पिच पर विजय शंकर और राहुल तिवतिया खेल रहे थे। विजय शंकर अब तक 22 गेंदों पर 25 रन बना चुके थे, ऐसे में वही सेट बल्लेबाज थे और अगर कोई करिश्मा होना था तो उन्हीं से उम्मीदें थीं।